
EXPUNERE DE MOTIVEPRIVIND OPORTUNITATEA
 PROIECTULUI DE HOTĂRÂRE

Proiect de hotărâre privind atribuirea cu contract de închiriere  pe o perioadă de 3 ani   a  spațiului cu altă destinație situat în imobilul din Timișoara, Piața Traian ,nr.3, către  Asociația Crescătorilor de Albine din România Filiala Județeană Timiș 
	Prin cererea cu numărul   CT2018-004737/27.09.2018 , Asociația Crescătorilor de Albine din România Filiala Județeană Timiș solicită reatribuirea spațiului situat în imobilul din Timișoara  Piața Traian , nr.3; 
Având în vedere avizul serviciului juridic la Raportul de specialitate al Compartimentul Spații cu Altă Destinație I est nr. SC  2018-2746220.11.2018;
Precizăm următoarele : spațiul solicitat  are  suprafața de 70,10 m.p  și este compus din 2 încăperi utilizate pentru magazin de produse apicole , fiind  liber de sarcini conform adreselor Compartimentului Fond Funciar , Biroului Clădiri Terenuri și cea a Serviciului Juridic și  este    înscris în cartea funciară nr.420937-C1-U15  ca SAD1  , număr top 5746/XI, în proprietatea Statului Român ,,în administrarea Sfatului Popular Oraș  Timișoara’’ , fiind deținut cu contract de închiriere din anul 2000 de  către Asociația Crescătorilor de Albine din România Filiala Județeană Timiș. Pentru acest spațiu prin HCLMT nr.71/2013 a fost stabilit un tarif de închiriere de 2 euro/m.p/lună .
	Așa cum rezultă din  extrasul procesului verbal al ședintei din 15.11.2018 a Comisiei de Analiză a Spațiilor cu Altă Destinație decât aceea de locuințaă situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 si modificată prin HCLMT nr.549/24.10.2018, comisia a avizat favorabil solicitarea Asociației Crescătorilor de Albine din România Filiala Județeană Timiș cu un punctaj total de 80 puncte ,atribuit conform procedurii de atribuire a spațiilor către asociații  și a hotărât atribuirea cu contract de închiriere  pe o perioadă de 3 ani  a  spațiului - SAD .1 în suprafață de 70,10 m.p,   situat în imobilul din Timișoara , Piața Traian ,nr.3 către  Asociația Crescătorilor de Albine din România Filiala Județeană Timiș .
	Menționăm  faptul  că Asociația Crescătorilor de Albine din România Filiala Județeană Timiș a deținut cu contract de închiriere spațiul menționat mai sus  începand cu anul 2000 cu contractul de închiriere nr.1135/2000,expirat prin ajungere la termen la data de 29.05.2018 ,de la această dată până în prezent plătind la zi despăgubirile de folosință ale spațiului și fiind de bună credință în relația contractuală cu Primăria Municipiului  Timișoara .
	În conformitate cu prevederile art.36 alin.2, litera c) din Legea nr.215/2001 privind administrația publică locală, republicată și modificată;
  	În temeiul art.45 din Legea nr. 215/2001 privind administraţia publică locală, republicată şi modificată ;
Având în vedere  prevederile legale și  aspectele menționate anterior , apreciem că Proiectul de hotărâre privind atribuirea cu contract de închiriere  pe o perioadă de 3 ani   a  spațiului cu altă destinație situat în imobilul din Timișoara, Piața Traian ,nr.3, către  Asociația Crescătorilor de Albine din România Filiala Județeană Timiș  , îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

